**Ministru kabineta noteikumu projekta „Noteikumi par Latvijas Nacionālā arhīva sniegto publisko maksas pakalpojumu cenrādi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par Latvijas Nacionālā arhīva sniegto publisko maksas pakalpojumu cenrādi” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas | 2011.gada 1.janvārī stājās spēkā Arhīvu likums, mainot atsevišķu arhīvu pakalpojumu sniegšanas veidus, to izpildei nepieciešamo darba apjomu un pakalpojumu ņēmēju loku. Arhīvu likuma pārejas noteikumu 5.punkts nosaka, ka Latvijas Nacionālais arhīvs ir valsts arhīvu sistēmas iestāžu saistību un mantas pārņēmējs. Ir nepieciešams tehniski sakārtot nozares normatīvos aktus un, ņemot vērā veicamo grozījumu apjomu, aizstāt šobrīd piemērotos Ministru kabineta 2010.gada 7.septembra noteikumus Nr.829 „Noteikumi par valsts arhīvu sistēmas iestāžu sniegto maksas pakalpojumu cenrādi” ar jauniem „Noteikumiem par Latvijas Nacionālā arhīva sniegto maksas pakalpojumu cenrādi”.  Informācijas un digitalizācijas tehnoloģiju attīstība ir noteikusi atsevišķu pakalpojumu veidu maksas samazināšanu, palielināšanu vai pakalpojuma satura precizēšanu.  Pašreiz spēkā esošie Ministru kabineta 2010.gada 7.septembra noteikumi Nr.829 „Noteikumi par valsts arhīvu sistēmas iestāžu sniegto maksas pakalpojumu cenrādi” noteica dokumentu pieņemšanas maksu tikai no likvidētajām kapitālsabiedrībām. Arhīvu likuma 5.panta pirmā un otrā daļa paplašina Latvijas Nacionālā arhīva pakalpojumu ņēmēju loku ar visām privātajām juridiskajām personām un fiziskajām personām, kuras veic profesionālo darbu. |
| 3. | Saistītie politikas ietekmes novērtējumi un pētījumi | Lai nodrošinātu, ka Latvijas Nacionālais arhīva sniegtie publiskie pakalpojumi būtu maksimāli pieejami jebkuram sabiedrības loceklim, arhīva sniegto publisko maksas pakalpojumu izcenojumi ir noteikti iespējami zemi, līdz ar to Projekta izstrādes procesā sabiedrības pārstāvji netika iesaistīti. |
| 4. | Tiesiskā regulējuma mērķis un būtība | Projekts ir precizēts atbilstoši Arhīvu likumā noteiktajiem terminiem un kārtībai. Projektā ir noteiktas Latvijas Nacionālā arhīva tiesības iekasēt skaidru naudu par sniegtajiem maksas pakalpojumiem, precizēti pakalpojumu veidi, samazinātas vai palielinātas cenas atsevišķiem maksas pakalpojumiem atbilstoši ar pakalpojumu sniegšanu saistītajām faktiskajām izmaksām, kā arī ieviesti jauni pakalpojumu veidi, lai efektīvāk izmantotu Latvijas Nacionālā arhīva iespējas un tehniskos resursus. 2012.gada 1.jūlijā stājās spēkā likums „Grozījumi likumā „Par pievienotās vērtības nodokli””, nosakot pievienotās vērtības nodokļa standartlikmi 21 procentu apmērā. Lai nodrošinātu likuma „Grozījumi likumā „Par pievienotās vērtības nodokli”” izpildi, Latvijas Nacionālā arhīva sniegto publisko maksas pakalpojumu cenrādī apliekamiem maksas pakalpojumiem piemēro pievienotās vērtības nodokļa standartlikmi 21 procentu apmērā.  Projekts ir izstrādāts saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. Līdz ar to Latvijas Nacionālais arhīvs ir noteicis cenas par sniegtajiem maksas pakalpojumiem atbilstoši ar pakalpojumu sniegšanu saistītajām faktiskajām izmaksām.  Projektā ir ieviesti jauni maksas pakalpojumu veidi:   1. bibliotēkas fonda dokumenta melnbaltās elektrografiskās kopijas izgatavošana; 2. skaņas dokumenta izsniegšana demonstrēšanai, kopēšanai (ar pasūtītāja tehniskiem līdzekļiem) ārpus arhīva uz vienu dienu; 3. kino/videodokumenta kopēšana ciparu formātam atbilstošā datu nesējā (neiekļaujot datu nesēja vērtību); 4. digitālās kopijas izgatavošana un apstrāde no fotodokumenta negatīva; 5. mikrofišas digitālās kopijas izgatavošana; 6. iepriekš digitalizētā fotodokumenta digitālās kopijas izgatavošana un digitālās kopijas pārstrāde.   Projektā saturiski ir precizēti sekojoši pakalpojumu veidi:   1. sociāli tiesiskas izziņas sagatavošana; 2. arhīva dokumenta melnbaltās elektrografiskās kopijas izgatavošana; 3. arhīva dokumenta kopijas, izraksta, noraksta noformēšana un apliecināšana; 4. dokumenta izsniegšana demonstrēšanai, kopēšanai arhīvā; 5. fotokopijas izgatavošana; 6. kino, video, skaņas dokumenta izsniegšana demonstrēšanai, kopēšanai (ar pasūtītāja tehniskiem līdzekļiem) ārpus arhīva uz vienu dienu; 7. kino/videodokumenta kopēšana VHS/Betacam SP/ DVD datu nesējā (iekļaujot datu nesēja vērtību); 8. kino/videodokumenta kopēšana DV CAM datu nesējā (iekļaujot datu nesēja vērtību); 9. kino/videodokumenta (10 minūtes) kopēšana no arhīva nodrošinājuma fonda ciparu formātam atbilstošā datu nesējā (neiekļaujot datu nesēja vērtību); 10. skaņas dokumenta kopiju izgatavošana kasetē vai ciparu formātam atbilstošā datu nesējā neveicot dokumenta apstrādi (neiekļaujot datu nesēja vērtību); 11. skaņas dokumenta kopijas izgatavošana apstrādājot dokumenta kopiju (neiekļaujot datu nesēja vērtību); 12. arhīva dokumenta digitālo kopiju izgatavošana ar izšķirtspēju no 75 dpi līdz 200 dpi ieskaitotbez iegūtā attēla apstrādes; 13. arhīva dokumenta digitālo kopiju izgatavošana ar izšķirtspēju sākot ar 201 dpi bez iegūtā attēla apstrādes; 14. arhīva dokumenta digitālo kopiju izgatavošana ar izšķirtspēju no 75 dpi līdz 200 dpi ieskaitotar iegūtā attēla apstrādi; 15. arhīva dokumenta digitālo kopiju izgatavošana ar izšķirtspēju sākot ar 201 dpi ar iegūtā attēla apstrādi; 16. digitalizēta dokumenta ierakstīšana ciparu formātam atbilstošā datu nesējā (neiekļaujot datu nesēja vērtību); 17. digitalizēta dokumenta izdrukas izgatavošana ar izšķirtspēju līdz 200 dpi; 18. digitālās kopijas izgatavošana ar izšķirtspēju 300 dpino kinodokumenta kadra; 19. digitālās kopijas izgatavošanabez attēla apstrādes no mikrofilmas; 20. dokumenta izsniegšana digitālo kopiju izgatavošanai ar pasūtītāja tehniskiem līdzekļiem ārpus arhīva uz vienu dienu; 21. mikrofilmēšana (līdz 800 lappusēm); 22. fonda, apakšfonda, sērijas un apakšsērijas līmeņa apraksta sagatavošana; 23. dokumentu aprakstīšanas shēmas izstrāde; 24. lapu sistematizācija lietā; 25. likvidēto un reorganizēto valsts un pašvaldību institūciju aprakstīto dokumentu pieņemšana arhīva glabāšanā; 26. īslaicīgi glabājamo dokumentu pieņemšana arhīva glabāšanā un atlase iznīcināšanai pēc noteiktā glabāšanas termiņa beigām; 27. likvidēto un reorganizēto valsts un pašvaldību institūciju informācijas sistēmās esošo elektronisko datu/dokumentu pieņemšana arhīva glabāšanā; 28. elektronisko datu/dokumentu sagatavošana nodošanai arhīva glabāšanā (migrēšana); 29. likvidēto privāto juridisko personu dokumentu pieņemšana arhīva glabāšanā; 30. dokumentu depozitārā saglabāšana arhīvā; 31. semināra ar tematisko lekciju sagatavošanu organizēšana.   Projektā nav iekļauti līdz šim sniegtie pakalpojumi, tas ir:   1. kino/videodokumenta tehniskā stāvokļa pārbaude pēc demonstrēšanas vai kopēšanas ārpus arhīva; 2. pasūtītāja kino/videodokumenta (10 minūtes) kopēšana DVD/VHS datu nesējā; 3. institūcijas arhīva dokumenta apraksta priekšvārda sastādīšana; 4. likvidēto kapitālsabiedrību dokumentu apraksta priekšvārda sastādīšana.   Projektā aizvietoti fotokopijas izgatavošanas cenrāža punkti:   1. fotokopijas izgatavošana (1865.-1920.gada fotodokuments); 2. fotokopijas izgatavošana (1921.-1950.gada fotodokuments); 3. fotokopijas izgatavošana (1951.–1970.gada fotodokuments); 4. fotokopijas izgatavošana (1971.–2000.gada fotodokuments); 5. fotokopijas izgatavošana (2001.gada un jaunāks fotodokuments)   ar punktu „fotokopijas izgatavošana”. Tas saistīts ar to, ka atkarībā no dokumenta izveidošanas perioda mūsdienīgs fotokopijas izgatavošanas process tehnoloģiski nemainās.  Projektā aizvietoti digitālo kopiju izgatavošanas cenrāža punkti:   1. arhīva dokumenta digitālo kopiju izgatavošana ar izšķirtspēju 600 dpi bez iegūtā attēla apstrādes; 2. arhīva dokumenta digitālo kopiju izgatavošana ar izšķirtspēju 1200 dpi bez iegūtā attēla apstrādes;   ar punktu „arhīva dokumenta digitālo kopiju izgatavošana ar izšķirtspēju sākot ar 201 dpi bez iegūtā attēla apstrādes”.   1. arhīva dokumenta digitālo kopiju izgatavošana ar izšķirtspēju līdz 200 dpi ar iegūtā attēla apstrādi (vienkārša melnbalta attēla apstrāde,vienkārša krāsaina attēla apstrāde, melnbalta un krāsaina attēla sarežģīta apstrāde   ar punktu „arhīva dokumenta digitālo kopiju izgatavošana ar izšķirtspēju no 75 dpilīdz 200 dpi ieskaitot ar iegūtā attēla apstrādi”.   1. arhīva dokumenta digitālo kopiju izgatavošana ar izšķirtspēju 200 un 300 dpiar iegūtā attēla apstrādi (vienkārša melnbalta attēla apstrāde, vienkārša krāsaina attēla apstrāde, melnbalta un krāsaina attēla sarežģīta apstrāde); 2. arhīva dokumenta digitālo kopiju izgatavošana ar izšķirtspēju 600 dpi ar iegūtā attēla apstrādi (vienkārša melnbalta attēla apstrāde, vienkārša krāsaina attēla apstrāde, melnbalta un krāsaina attēla sarežģīta apstrāde); 3. arhīva dokumenta digitālo kopiju izgatavošana ar izšķirtspēju 1200 dpi ar iegūtā attēla apstrādi (vienkārša melnbalta attēla apstrāde, vienkārša krāsaina attēla apstrāde, melnbalta un krāsaina attēla sarežģīta apstrāde)   ar punktu „arhīva dokumenta digitālo kopiju izgatavošana ar izšķirtspēju sākot ar 201 dpi ar iegūtā attēla apstrādi”. Izmaiņas arhīva dokumenta digitālo kopiju izgatavošanas cenrādī saistītas ar jauno tehnoloģiju ieviešanu, kas ļauj samazināt cenas arhīva dokumenta digitālai kopēšanai ar izšķirtspēju 600 un vairāk dpi.  Projektā samazināta maksa:   1. lietas izsniegšana no arhīva glabātavas pieprasījuma izpildei un atdošana glabātavā - grafisks dokuments (karte, rasējums un cits analogs dokuments); 2. atkārtotas izziņas izsniegšana gada laikā no sastādīšanas datuma; 3. dokumenta atlase atbilstoši apmeklētāja pieprasījumam; 4. kopēšanas atzīmju pārlikšana no pozitīva (ne vairāk par četriem vienai glabājamai vienībai) - uz negatīvu; 5. kino/videodokumenta kopēšana DV CAM datu nesējā (iekļaujot datu nesēja vērtību); 6. atlasītā skaņas dokumenta noklausīšanās; 7. digitalizēta dokumenta izdrukas izgatavošana ar izšķirtspēju līdz 200 dpi, melnbalts dokuments - A4 formāts (attēla elementu skaits līdz 3,87 Mpix); 8. dokumenta izsniegšana digitālo kopiju izgatavošanai ar pasūtītāja tehniskiem līdzekļiem - arhīvā (ar izšķirtspēju līdz 200 dpi); 9. lapas numurēšana – A4 formāts; 10. dokumentu apraksta sastādīšana un noformēšana (lietu virsrakstu ieraksti); 11. akta sastādīšana par iznīcināšanai atlasītajām lietām un dokumentiem (lietu/dokumentu virsrakstu ieraksti); 12. kino/videodokumentu depozitārā glabāšana.   Projektā palielināta maksa:   1. dokumenta apzināšana arhīva zinātniskajā uzziņu sistēmā pēc aprakstiem, katalogiem, reģistriem; 2. lietas izsniegšana no arhīva glabātavas pieprasījuma izpildei un atdošana glabātavā - lieta par periodu no 18.gs., lieta, lielāka par A3 formātu, un lieta ar vairāk nekā 250 lapām; 3. arhīva dokumenta melnbaltās elektrografiskās kopijas izgatavošana, 1971.gada un jaunāks dokuments – A3 formāts; 4. arhīva dokumenta kopijas noformēšana, norādot dokumenta kodus; 5. dokumenta izsniegšana demonstrēšanai, kopēšanai arhīvā; 6. kopēšanas atzīmju pārlikšana no pozitīva (ne vairāk par četriem vienai glabājamai vienībai) - uz dubultpozitīvu; 7. kino, video, skaņas dokumenta izsniegšana demonstrēšanai, kopēšanai (ar pasūtītāja tehniskiem līdzekļiem) ārpus arhīva uz vienu dienu; 8. skaņas dokumenta kopijas izgatavošana apstrādājot dokumenta kopiju (neiekļaujot datu nesēja vērtību), 2001.gada un jaunāks skaņas dokuments - ar nesēju fizisku bojājumu radītu trokšņu novēršanu; 9. digitālās kopijas izgatavošanabez attēla apstrādes no mikrofilmas; 10. dokumenta izvērtēšana – teksta dokuments pēc lietu virsrakstiem, grafisks dokuments, personas lieta; 11. lapu sistematizācija lietā – grafisks dokuments; 12. lietas virsraksta veidošana un rakstīšana uz kartītēm – grafisks dokuments, personas lieta; 13. lietā esošo dokumentu uzskaites saraksta sastādīšana (dokumentu virsrakstu ieraksti); 14. lietu kartīšu sistematizācija atbilstoši lietu sistematizācijas shēmai un uzziņas koda pieraksts; 15. grafiskā dokumenta un dokumenta, lielāka par A4 formātu, locīšana; 16. nepareizi saformētu un iešūtu lietu izformēšana; saspraužu izņemšana; 17. lapu numerācijas pārbaude lietvedībā sanumurētā lietā - A4 formāts; 18. lietas vāka/titullapas noformēšana; 19. lietu sistematizācija aprakstos atbilstoši sistematizācijas shēmai; 20. lietas pārvietošana no arhīva glabātavas (struktūrvienības) uz darba istabu; 21. lietas izdošana un pieņemšana institūcijas darbiniekiem dokumentu sakārtošanas laikā; 22. lietu apraksta rādītāja sastādīšana (piemēram, tematiskā, ģeogrāfiskā, personu); 23. iznīcināšanai atlasīto lietu sistematizācija pa grupām; 24. lietas pieņemšana un nodošana pēc dokumentu un lietu sakārtošanas, aprakstīšanas; 25. lietas atputekļošana; 26. pastāvīgi un ilgstoši glabājamo dokumentu pieņemšana arhīva glabāšanā pirms noteiktā termiņa; 27. īslaicīgi glabājamo dokumentu pieņemšana arhīva glabāšanā un atlase iznīcināšanai pēc noteiktā glabāšanas termiņa beigām; 28. teksta un grafisko dokumentu depozitārā glabāšana;   elektronisko dokumentu depozitārā glabāšana.  Izvērtējot Projektā sniegto publisko maksas pakalpojumu veidu atbilstību valsts pārvaldes (izpildvaras) funkcijām, kas Latvijas Nacionālajām arhīvam ir deleģētas ar Arhīvu likuma 20.panta 2.daļu un Ministru kabineta 2010.gada 28.oktobra noteikumiem Nr.1234 „Latvijas Nacionālā arhīva nolikums”, ir precizēta sekojošo pakalpojumu veidu aplikšana ar pievienotās vērtības nodokli (turpmāk – PVN):  1. Precizēti pakalpojumu veidi, kuri saskaņā ar Arhīvu likuma 20.panta otrās daļas 4.punktu atbilst valsts pārvaldes (izpildvaras) funkcijām un kurus saskaņā ar likuma „Par PVN” 2.panta 22.daļu neapliek ar PVN:   * 1. 1.1.kino, video, skaņas dokumenta izsniegšana demonstrēšanai, kopēšanai (ar pasūtītāja tehniskiem līdzekļiem) ārpus arhīva uz vienu dienu;   2. 1.2.dokumenta izsniegšana digitālo kopiju izgatavošanai ar pasūtītāja tehniskiem līdzekļiem;   3. 1.3.informatīvie un izglītojošie pasākumi arhīvniecības jomā pēc institūciju pieprasījuma arhīvā.   2. Precizēti pakalpojumu veidi, kurus apliek ar PVN, jo Arhīvu likums un Ministru kabineta 2010.gada 28.oktobra noteikumi Nr.1234 „Latvijas Nacionālā arhīva nolikums” šādu funkciju neparedz:  2.1. ģenealoģiska pētījuma sastādīšana, izmantojot arhīva dokumentus (ieraksti par personas dzimšanu, laulībām, miršanu un citiem dzīves faktiem);  2.2. izšķirtspējas samazināšana, pārstrāde digitālam fotodokumentam.  Pakalpojuma veidi - privātpersonu konsultēšana arhīvu un dokumentu pārvaldības jautājumos bez atzinuma sagatavošanas, kā arī atzinuma vai ieteikuma sagatavošana privātpersonām arhīvu un dokumentu pārvaldības jautājumos attiecas uz darbībām ar dokumentiem, kuri glabājas pie privātpersonas un neietilpst Latvijas Nacionālajā arhīva funkcijās, kuras nosaka Arhīvu likuma 20. panta otrās daļas 2. un 4. punkts.  Projekts nosaka kārtību, kādā tiks apmaksāti maksas pakalpojumi. To iekasēšanas kārtība noteikta atbilstoši Ministru kabineta 2010.gada 12.oktobra noteikumiem Nr. 972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu”.  Atbilstoši Arhīvu likuma pārejas noteikumu 9. punktam ar 2013. gada 1. janvāri par sociāli tiesiskām izziņām tiek iekasēta valsts nodeva. Pamatojoties uz iepriekš minēto Projekta 4. punkts ir spēkā līdz 2012. gada 31. decembrim. |
| 5. | Projekta izstrādē iesaistītās institūcijas | Kultūras ministrija, Latvijas Nacionālais arhīvs. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Jebkura fiziska un juridiska persona. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav |
| 3. | Tiesiskā regulējuma finansiālā ietekme | Atsevišķu Projektā noteikto publisko maksas pakalpojumu cenas, salīdzinot ar iepriekšējiem izcenojumiem, ir palielinātās un pielāgotas esošajai finanšu situācijai. Vidējais procentuālais maksas pakalpojumu cenu pieaugums – 6%. Samazinātas cenas atsevišķiem maksas pakalpojumiem vidēji par 24% atbilstoši ar pakalpojumu sniegšanu saistītajām faktiskajām izmaksām. |
| 4. | Tiesiskā regulējuma nefinansiālā ietekme | Palielināsies personu interesējošo pakalpojumu klāsts, kļūs pieejama informācija, kas iegūstama, izmantojot modernās tehnoloģijas. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| **2013.g.** | **2014.g.** | **2015.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 755,0 | 0 | -350,0 | -350,0 | -350,0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 755,0 | 0 | -350,0 | -350,0 | -350,0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 755,0 | 0 | -350,0 | -350,0 | -350,0 |
| 2.1. valsts pamatbudžets | 755,0 | 0 | -350,0 | -350,0 | -350,0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sniegts anotācijas 1.pielikumā, kurā norādīta publisko maksas pakalpojumu cenu kalkulācija, un 2.pielikumā, kurā veikts aprēķins par publisko maksas pakalpojumu sniegšanā iesaistīto darbinieku izlietoto darba laiku un atalgojumu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2011.gadā resursi Latvijas Nacionālā arhīva izdevumu segšanai kopā sastādīja LVL 3 407 357, tai skaitā ieņēmumi no maksas pakalpojumiem un citi pašu ieņēmumi (plāns) LVL 735 000 (21,6% no arhīva resursiem izdevumu segšanai) un dotācija no vispārējiem ieņēmumiem LVL 2 672 357 (78,4% no arhīva resursiem izdevumu segšanai). Faktiskā pašu ieņēmumu izpilde bija LVL 777 038 un tā pārsniedza plānotos pašu ieņēmumus par 5,7%.  Savukārt 2012.gadā resursi Latvijas Nacionālā arhīva izdevumu segšanai kopā sastāda LVL 3 405 066, tai skaitā ieņēmumi no maksas pakalpojumiem un citi pašu ieņēmumi (plāns) LVL 755 000 (22,2% no arhīva resursiem izdevumu segšanai) un dotācija no vispārējiem ieņēmumiem LVL 2 650 066 (77,8% no arhīva resursiem izdevumu segšanai). Pašu ieņēmumu palielinājums 2012.gadā salīdzinājumā ar 2011.gadu par 2,7% skaidrojams ar plānoto pasūtīto arhīvu pakalpojumu palielināšanās pēc Projekta ieviešanas.  Saskaņā ar Arhīvu likuma 21.panta trešo daļu, kas nosaka, ka par arhīva sociāli tiesiskās izziņas, kuru privātpersona pieprasa iesniegšanai institūcijās likumā noteiktajos gadījumos, sagatavošanu un izsniegšanu no 2013.gada 1.janvāra. maksājama valsts nodeva, tiek izstrādāti Ministru kabineta noteikumi par valsts nodevas apmēru un maksāšanas kārtību. 2013.gadā, ņemot vērā, ka par sociāli tiesiskām izziņām būs maksājama valsts nodeva, ieņēmumi no maksas pakalpojumiem samazināsies par LVL 350 000, un sastādīs LVL 405 000, savukārt dotācija palielināsies par LVL 350 000 un kopumā sastādīs 3 000 066. Tādējādi kopējie arhīva resursi izdevumu segšanai 2013.gadā un turpmākajos gados nesamazināsies. | | | | |

*Anotācijas IV – V sadaļa – Projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Sabiedrības informēšanas pasākumi nav veikti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Konsultācijas nav notikušas. |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Nacionālais arhīvs. |
| 2. | Projekta izpildes ietekme uz pārvaldes funkcijām | Iekļaujot jaunus pakalpojumu veidus un precizējot esošos, funkcijas nemainās. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekta izpildi nodrošinās esošā institūcija.  Jaunu institūciju izveide nav nepieciešama. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošā institūcija netiek likvidēta. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas reorganizācija nav paredzēta. |
| 6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

10.09.2012

T.Motorina,

Tālr.67558894, fakss 67213994

[lna@arhivi.gov.lv](mailto:lna@arhivi.gov.lv)